OSNOVNA ŠKOLA SLAVKA KOLARA

HERCEGOVAC

BRAĆE PETR 2

KLASA: 024-03/14-04/01

URBROJ:2123/03-25/02-14-33

Hercegovac, 18.11.2014.

Na temelju članka 127. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12., 86/12. i 94./13.) i članaka 38. - 42.Zakona o ustanovama („Narodne novine“, broj 76/93., 29/97., 47/99.,35/08.) te članka 65. točka 1. i članak 75. Statuta Osnovne škole Slavka Kolara, Hercegovac, Školski odbor Osnovne škole Slavka Kolara, Hercegovac na sjednici održanoj 18.11.2014. godine, uz prethodnu suglasnost ministra Ministarstva znanosti, obrazovanja i sporta, d o n i o j e

**O D L U K U**

**O IMENOVANJU RAVNATELJICE ŠKOLE**

**VERA OBROVAC, nastavnica matematike i fizike, imenuje se ravnateljicom Osnovne škole Slavka Kolara, Hercegovac, na vrijeme od pet godina s danom 02. prosincem 2014**. **godine.**

**Obrazloženje**

Školski odbor Osnovne škole Slavka Kolara, Hercegovac raspisao je natječaj za izbor i imenovanje ravnatelja/ice škole.

Natječaj je objavljen dana 02.10.2014. godine u dnevnom tisku «24 SATA».

U skladu s člankom 127. stavkom 8. Zakona o odgoju i obrazovanju u osnovnoj i srednjoj školi održane su sjednice Učiteljskog vijeća, Vijeća roditelja i Skupa radnika, a nakon provedenog tajnog glasovanja navedena tijela dostavila su Školskom odboru pisane zaključke o stajalištima tih tijela u postupku izbora i imenovanja ravnatelja/ice.

Članovi Školskog odbora, javnim glasovanjem, u skladu sa stavkom 9. članka 127. Zakona o odgoju i obrazovanju u osnovnoj i srednjoj školi, izabrali su za ravnateljicu škole gđu. Veru Obrovac, nastavnicu matematike i fizike.

Sukladno članku 127. stavci 4. i 5. ministru Ministarstva znanosti, obrazovanja i sporta dostavljena je dokumentacija o izboru ravnatelja/ice radi dobivanja prethodne suglasnosti prije imenovanja (dokumentacija dostavljena u MZOS dana 31.10.2014.).

Prethodna suglasnost ministra MZOS-a nije uskraćena u roku 15 dana od dana dostave te se sukladno članku 127. stavak 5. Zakona o odgoju i obrazovanju u osnovnoj i srednjoj školi smatra da je suglasnost dana.

Glede navedenoga Školski odbor Osnovne škole Slavka Kolara, Hercegovac, odlučio je kao u izreci ove odluke.

**Pouka o pravnom lijeku:** Svaki prijavljeni kandidat na ovaj natječaj ima pravo pregledati natječajnu dokumentaciju te u roku od 15 dana od dana primitka ove Odluke zahtijevati sudsku zaštitu pri Općinskom sudu mjesno nadležnom prema sjedištu Osnovne škole Slavka Kolara, Hercegovac.

Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_

Romana Bukač-Šegavac

Dostaviti:

1. Izabranom kandidatu,

2. Internetska stranica škole,

3. Ministarstvo znanosti, obrazovanja i sporta, Donje Svetice 38, Zagreb,

4. Osnivaču,

5. Ured državne uprave u BBŽ,

6. Pismohrana.